# 

# Misingi ya Agano Jipya

# Moduli ya Pili: Injili ya Mathayo

**Maswali ya Kujadili**

1.Jambo gani la muhimu zaidi ulilojifunza katika somo hili ama jambo ambalo hukulielewa vizuri katika somo hili?

1. Kwa mujibu wa Mathayo, tunajuaje kuwa Yesu ni Mfalme wa Kimasihi?
2. Habari njema ya Ufalme ambayo Yesu alihubiri ilikuwa ipi?
3. Yesu alieneza vipi Ufalme wa Mungu?
4. Taja ishara maalumu ambazo Yesu alizifanya, na je watu waliitikia vipi ishara hizo?
5. Kwa mujibu wa Mathayo, kuna maana gani kuwa mwanafunzi mwaminifu?
6. Kwanini Mathayo alisisitiza kwamba Yesu alitimiza unabii wa kimasihi wa Agano la kale na matarajio yake?
7. Ni kwa njia zipi mahsusi unaweza kuonyesha unyenyekevu wako katika hali yako ya sasa?
8. Unawezaje kuelezea utii wako wa moyoni kwa Yesu katika maisha yako ya sasa?
9. Ni faida gani umeziona na kupata kutokana na tabia yako ya kutubu dhambi zako?
10. Ni kwa njia zipi mahsusi unaweza kuonyesha upendo kwa Wakristo na wasio Wakristo?
11. Kujua kwamba kanisa ni mali ya Kristo kunatufanya sisi tujisikie vipi?
12. Tunapata faraja gani kutokana na ukweli kwamba sisi ni sehemu ya familia ya Mungu?

**TAARIFA YA JUMLA KUHUSU MADA KUU: URITHI WA AGANO LA KALE, VIONGOZI WA KIYAHUDI WASIOAMINI:** Viongozi wengi wa Kiyahudi walimkataa Yesu kwasababu hakutimiza matarajio yao. Matarajio ambayo pia hayakuendana na yale yaliyopo katika Agano la Kale. Kutokuelewa kwa jinsi hii kunatoa onyo kwa kila mtu anayemfuata Yesu. Uzoefu wao ni onyo kwetu kwamba ni rahisi kuruhusu fikra zetu kuhusu kazi ya Mungu ipofushe maono yetu. Ni onyo kwetu kwamba tusimuwekee Mungu mipaka katika uwezo wake bali tumpe yeye nafasi ya kutafsiri tumaini letu na matarajio yetu. Yesu alifahamu kuwa watu wake wangekataliwa kama ambavyo yeye mwenyewe alikataliwa. Kwa mfalme wetu, mateso ni njia ya kuuendea utukufu, na ndivyo ilivyo kwetu pia.

**SOMO REJEA:** Mwaka 1967, Joni Eareckson Tada alipata ajali akiwa anaogelwa, ajali iliyomfanya kupata kilema cha kudumu akiwa na umri wa miaka 17. Hali hiyo ilimfanya kusumbuka sana kutafuta maana ya maisha yake. Ndoto za msichana huyu zilizima na hakuwa na tumaini tena. Lakini Bwana alikuwa mwaminifu kwake. Amempa huduma ya kimataifa ya ajabu sana, na bila shaka siku moja atapewa mwili mpya pia.

Maswali ya Kutafakari

1. Je, umeshawahi kupoteza tumaini na ndoto zako kuzimika? Kama ndiyo, eleza. Na je, uliipokea vipi hali hiyo?
2. Je, unamfahamu mtu mwingine ambaye alipoteza tumaini na ndoto zake kuzimika? Kama ndiyo, aliipokeaje hali hiyo?

Mambo ya Kufanya

* Wakati mambo yanaenda ndivyo sivyo katika maisha yako, usimlazimishe Mungu kufanya mambo kulingana na matarajio yako ya kipi ni kizuri na cha msaada kwako. Usikate tamaa na kuwa na hasira na chuki au kupoteza tumaini. Mwamini yeye, siyo kwasababu ya mazuri tu aliyokufanyia kwasababu wakati mwingine imetupasa kuteseka, bali kwasababu ya jinsi alivyo. Kwasababu ya jambo kubwa alilofanya la kukukomboa wewe kwa njia ya kifo na ufufuo wa Yesu, na yale aliyoahidi kukutendea.
* Tunza shajara ya mambo yako kwa muda wa wiki mbili. Andika mambo yaliyokukatisha tamaa, jinsi ulivyoyapokea, na jinsi ambavyo umeweka imani yako katika matendo na kuendelea mbele kama mjumbe wa ufalme wa Mungu.